Hvorfor udregnes klimaaftrykket for biomasse i produktionslandet/skoven frem for i forbrugslandet/ved skorstenen?
Det er internationalt besluttet at udregne CO2-udledningen i skoven, for at skovlandene kan holdes ansvarlige for, at skovene forvaltes bæredygtigt. For klodens klima er det kun nødvendigt, at udledningen udregnes korrekt ét sted. Hvis vi også regner klimaaftrykket ved skorstenen med, ville vi lave en dobbelt beregning. Dette følger FN’s regneregler6 for drivhusgasopgørelser, som gælder i hele verden. Hvis vi ændrer på det, skal Danmark for eksempel også medtage den del af Kinas produktion af vaskemaskiner, der går til Danmark, i sit regnskab, og de landbrugsprodukter, som produceres i Danmark, skal så ikke tælles med i det danske regnskab. Derfor er det vigtigt, vi gør det på én og samme måde, når vi udregner klimaaftryk.